11. การควบคุมภายใน

คณะกรรมการบริษัทได้มอบหมายให้คณะกรรมการตรวจสอบสอบทานการประเมินระบบการควบคุมภายใน
และกำกับดูแลการปฏิบัติงานโดยตรงของฝ่ายตรวจสอบและพัฒนาระบบเพื่อให้สามารถทำหน้าที่การตรวจสอบได้อย่างเป็นอิสระในการประเมินความเพียงพอของระบบการควบคุมภายในที่มีอยู่ในระบบการปฏิบัติงาน
รวมทั้งการปฏิบัติตามกฎหมายระเบียบข้อบังคับที่เกี่ยวข้องกับการดำเนินธุรกิจของบริษัทฯ
นอกจากนี้บริษัทฯ ยังมีการว่าจ้างบริษัทที่ปรึกษาการตรวจสอบภายใน คือ บริษัท เอเอ็นเอส บิซิเนส
คอนซัลแทนส์ จำกัด เพื่อทำหน้าที่ตรวจสอบกระบวนการปฏิบัติงานตามแผนการตรวจสอบประจำปี
2552 ที่ได้รับการอนุมัติจากคณะกรรมการบริษัท
และรายงานผลการตรวจสอบโดยตรงต่อคณะกรรมการตรวจสอบ

ในปี 2552
ระบบการควบคุมภายในที่มีอยู่ในระบบการบริหารและระบบการปฏิบัติงานของบริษัทมีโครงสร้างการควบคุมภายในเชิงสัมพันธ์
ของ 5 องค์ประกอบ อย่างเหมาะสมและเพียงพอ ดังนี้

1.  องค์กรและสภาพแวดล้อม

    1.  บริษัทฯ มีการกำหนดเป้าหมายในการดำเนินธุรกิจ แผนงานรายปี และเป้าหมาย KPI
        ของแต่ละฝ่าย / โครงการ เป็นประจำทุกปี
        เพื่อเป็นแนวทางในการปฏิบัติงานของพนักงาน มีการแต่งตั้งคณะกรรมการ KPI.
        เพื่อทบทวน KPI. ของทุกหน่วยงาน ให้เหมาะสมกับสภาวการณ์ปัจจุบัน
        และให้สอดคล้องกับนโยบายบริษัทฯ

    2.  บริษัทฯ ได้จัดทำข้อกำหนดเกี่ยวกับจรรยาบรรณของคณะกรรมการ ฝ่ายบริหาร
        และพนักงานในการปฏิบัติหน้าที่ตามภารกิจของบริษัทด้วยความซื่อสัตย์ สุจริต
        และมีคุณธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
        ตลอดจนสาธารณชนและสังคม
        รวมทั้งมีการกำหนดนโยบายในการจ่ายค่าตอบแทนพนักงานที่สอดคล้องกับผลประกอบการของบริษัทฯ
        เพื่อสร้างขวัญและกำลังใจให้พนักงานได้ร่วมกันปฏิบัติงานอย่างเต็มความรู้ ความสามารถ
        เพื่อให้บรรลุเป้าหมายโดยรวมขององค์กร

    3.  บริษัทฯ มีการจัดทำระเบียบวิธีปฏิบัติงาน ด้านการเงิน จัดซื้อ การบริหารทั่วไป
        และมีระบบบริหารงานคุณภาพ ISO 9001:2000
        เพื่อควบคุมทางเดินเอกสารและคุณภาพของการปฏิบัติงาน

    4.  คณะกรรมการบริษัท ได้แต่งตั้งคณะกรรมการบริหาร และแต่งตั้งกรรมการอิสระจำนวน 3
        ท่านเป็นคณะกรรมการตรวจสอบ
        โดยคณะกรรมการบริหารมีการประชุมกันอย่างน้อยเดือนละ 1 ครั้ง
        และคณะกรรมการบริษัทประชุมอย่างน้อยไตรมาสละ 1 ครั้ง
        สำหรับคณะกรรมการตรวจสอบจะประชุมโดยอิสระร่วมกับฝ่ายตรวจสอบและพัฒนาระบบ
        และผู้ตรวจสอบบัญชีของบริษัทอย่างน้อยไตรมาสละ 1 ครั้ง

    5.  โครงสร้างการจัดองค์กรของบริษัทมีศักยภาพในการบริหารงานได้อย่างกระชับและรวดเร็ว

สอดคล้องกับวิธีมอบอำนาจและความรับผิดชอบ

6.  บริษัทฯ มีนโยบายสนับสนุนการฝึกอบรมและการศึกษาเพื่อการพัฒนาความก้าวหน้าของพนักงาน

2. การบริหารความเสี่ยง

บริษัทฯ มีนโยบายและแนวทางในการบริหารความเสี่ยง เพื่อให้การบริหารความเสี่ยงอย่างมีระบบ
จัดให้มีกระบวนการที่สามารถระบุปัจจัย
และวิเคราะห์ความเสี่ยงที่จะมีผลกระทบต่อการบรรลุวัตถุประสงค์ของบริษัท
รวมทั้งการกำหนดแนวทางที่จำเป็นต้องใช้ในการควบคุมความเสี่ยง

คณะกรรมการบริษัท ผู้บริหารของบริษัทให้ความสำคัญกับการประเมินความเสี่ยง
เช่นจัดประชุมกันอย่างสม่ำเสมอ เพื่อพิจารณาว่าความเสี่ยงที่เกิดขึ้นเป็นความเสี่ยงในลักษณะใด
และ ปรับเปลี่ยน การควบคุมภายในให้เหมาะสมกับความเสี่ยงที่เปลี่ยนไปอยู่เสมอ

3. การควบคุมการปฏิบัติงานของฝ่ายบริหาร

บริษัทฯ กำหนดมาตรการควบคุม มุ่งเน้นแบบป้องกัน และส่งเสริมให้ผู้ปฏิบัติงานพัฒนาการควบคุม

ภายในด้วยตนเองดังนี้

1.  บริษัทฯ กำหนดขอบเขตอำนาจอนุมัติของผู้บริหารระดับต่างๆ

2.  มีการจัดโครงสร้างการปฏิบัติงานให้สามารถสอบทานงานระหว่างกัน

3.  มีการจัดทำรายงานผลการปฏิบัติงาน KPI และทบทวนแผนเป้าหมายทุก 6 เดือน

4.  บริษัทฯ มีมาตรการในการดำเนินงานของบริษัทฯ ให้เป็นไปตามกฎหมายว่าด้วยหลักทรัพย์และ

ตลาดหลักทรัพย์แห่งประเทศไทย ตลอดจนกฎหมายอื่นที่เกี่ยวข้อง เช่น ภายใต้ พรบ.บ้านจัดสรร
พรบ.คุ้มครองผู้บริโภค พรบ.สิ่งแวดล้อม พรบ.ควบคุมเอกสาร พรบ.ผังเมือง และอื่นๆ

4.  ระบบสารสนเทศและการสื่อสารข้อมูล

    1.  บริษัทฯ กำหนดให้มีการส่งหนังสือนัดประชุม และเอกสารประกอบการประชุม
        ก่อนการประชุมโดยเฉลี่ย 7 วัน ก่อนการประชุม

    2.  บริษัทฯ
        มีการจัดโครงสร้างองค์กรให้มีหน่วยงานทำหน้าที่สื่อสารข้อมูลทั้งภายในและภายนอก

องค์กร โดยมีเนื้อหาสาระอย่างครบถ้วน ถูกต้อง ทันปัจจุบัน ทันเวลา และสามารถค้นหาได้ ได้แก่
ฝ่ายนักลงทุนสัมพันธ์ และฝ่ายประชาสัมพันธ์ เป็นต้น

4.3 มีการจัดทำบอร์ดประชาสัมพันธ์ และบอร์ดแจ้งข่าวสารของบริษัท แสดง ณ สถานที่ทำให้คนเห็น

ได้อย่างชัดเจน

  4.4 แต่ละฝ่ายในบริษัทฯ มีการจัดทำแผนผังผู้ปฏิบัติงานตำแหน่งต่างๆ และ / หรือ
  ตารางกิจกรรมใน

ฝ่ายนั้นๆ

3.  ฝ่ายบริหารระดับสูงเป็นผู้กำกับดูแลระบบเทคโนโลยีสารสนเทศขององค์กร

4.  ระบบการติดตามผล

    1.  บริษัทกำหนดมาตรการติดตามผลระหว่างการดำเนินงาน
        โดยกำหนดนัดประชุมฝ่ายบริหารอย่างน้อยเดือนละ 1 ครั้ง
        และประชุมกลุ่มย่อยเพื่อพิจารณาตัดสินปัญหาพร้อมรับทราบความคืบหน้าของโครงการต่างๆ
        ตามที่คณะทำงานได้รับมอบหมาย

    2.  บริษัทฯ กำหนดมาตรการประเมินผลในช่วงเวลาที่กำหนด
        และการประเมินอิสระโดยฝ่ายระบบ

จัดการคุณภาพ และฝ่ายตรวจสอบภายใน เข้าทำการตรวจสอบตามแผนงานตรวจสอบประจำปี

คณะกรรมการตรวจสอบได้สอบทานระบบการควบคุมภายใน
ซึ่งประเมินโดยฝ่ายตรวจสอบและพัฒนาระบบไม่พบข้อบกพร่องที่เป็นสาระสำคัญ
สอดคล้องกับความเห็นของผู้สอบบัญชีของบริษัท คณะกรรมการตรวจสอบมีมติเห็นชอบว่า
บริษัทมีระบบการควบคุมภายในมีความเพียงพอ มีประสิทธิภาพและประสิทธิผล
และได้รับการปรับปรุงแก้ไขตามข้อเสนอแนะของบริษัทที่ปรึกษาด้านการตรวจสอบภายใน
เพื่อทำให้เกิดประโยชน์ในการบริหารงานของบริษัท